b"\n_START_ARTICLE_\nAuckland\n_START_SECTION_\nMaoris i europeus\n_START_PARAGRAPH_\nL'istme va ser descobert i colonitzat pels maoris vora de l'any 1350 i va ser apreciat per la terra rica i f\xc3\xa8rtil. Moltes pa (viles fortificades) van ser creades, principalment als pics volc\xc3\xa0nics. La poblaci\xc3\xb3 de maoris per l'\xc3\xa0rea s'estimava a unes 20.000 persones abans de l'arribada dels europeus. La subseq\xc3\xbcent introducci\xc3\xb3 d'armes de foc, que comen\xc3\xa7\xc3\xa0 a Northland, va desbalan\xc3\xa7ar el poder i va acabar en petites guerres intertribals, causant que diverses iwis que no tenien les noves armes en \xc3\xa0rees en qu\xc3\xa8 s'esperava m\xc3\xa9s pau fora d'on usualment vivien. Com a resultat, la regi\xc3\xb3 tenia un relativament petit nombre de maoris quan els europeus comen\xc3\xa7aren a colonitzar Nova Zelanda. Tot i aix\xc3\xad, res suggereix que aquest fos el resultat d'un plan mal\xc3\xa8vol per part dels europeus. El 27 de gener de 1832, Joseph Brooks Weller, el m\xc3\xa9s gran dels germans Weller, compr\xc3\xa0 el terreny que compren el territori on se situa avui en dia Auckland._NEWLINE_Despr\xc3\xa9s que fos acordat el Tractat de Waitangi el febrer de 1840, el nou Governador de Nova Zelanda, William Hobson, escoll\xc3\xad l'\xc3\xa0rea com a la seva nova capital, i l'anomen\xc3\xa0 en honor a George Eden, Earl d'Auckland, i aleshores Governador General de l'\xc3\x8dndia. L'\xc3\xa0rea en qu\xc3\xa8 Auckland fou establerta va ser regalada al Governador per l'iwi local maori Ng\xc4\x81ti Wh\xc4\x81tua, com a senyal de pau i amb esperan\xc3\xa7a que la construcci\xc3\xb3 d'una ciutat atrauria oportunitats comercials i pol\xc3\xadtiques pels Ng\xc4\x81ti Wh\xc4\x81tua. Auckland va ser declarada oficialment com a capital el 1841, i la transfer\xc3\xa8ncia de la capital cap al poble d'Okiato al nord d'Auckland va ser completada el 1842. Per\xc3\xb2, tot i el 1840 Port Nicholson (ara conegut com a Wellington) era vist com a millor opci\xc3\xb3 per a una capital administrativa degut a la seva proximitat a l'illa del Sud i Wellington esdevingu\xc3\xa9 la capital el 1865. Auckland fou la principal ciutat de la prov\xc3\xadncia d'Auckland fins que el sistema administratiu provincial fou abolit el 1876.\n_START_SECTION_\nCreixement i desenvolupament de la ciutat\n_START_PARAGRAPH_\nEn resposta a la cont\xc3\xadnua rebel\xc2\xb7li\xc3\xb3 per part de Hone Heke en la d\xc3\xa8cada de 1840 el govern incentiv\xc3\xa0 a soldats brit\xc3\xa0nics retirats que amb les seves fam\xc3\xadlies immigressin a Auckland per a formar una l\xc3\xadnia defensiva al voltant de la col\xc3\xb2nia del port. Els primers colonitzadors foren cat\xc3\xb2lics i el 1841 van establir el Saint Peter's College, el primer col\xc2\xb7legi d'Auckland de qualsevol tipus que comen\xc3\xa7\xc3\xa0 a donar classes el 27 de setembre de 1841. Quan els primers soldats brit\xc3\xa0nics retirats arribaren a la ciutat el 1848, el rebels al nord van ser ven\xc3\xa7uts, aix\xc3\xad que aquests pobles defensors van ser constru\xc3\xafts al sud formant una l\xc3\xadnia d'Onehunga a l'oest fins a Howick a l'est. Cadascun de les quatre fortificacions tenien uns 800 colonitzadors, els homes essent a totes hores armats en cas d'emerg\xc3\xa8ncia, per\xc3\xb2 la majoria del temps es ficaren a construir carreteres i unir pobles. A principis de la d\xc3\xa8cada de 1860, Auckland va esdevenir una base contra la ideologia i moviment de K\xc4\xabngitanga. Aix\xc3\xb2, i la construcci\xc3\xb3 de m\xc3\xa9s i m\xc3\xa9s carreteres cap a Waikato permet\xc3\xa9 la continuaci\xc3\xb3 de la influ\xc3\xa8ncia dels P\xc4\x81keh\xc4\x81 (neozelandesos europeus) fora d'Auckland. La poblaci\xc3\xb3 creix\xc3\xa9 r\xc3\xa0pidament, de 1.500 el 1841 a 12.423 el 1864. El creixement ocorregu\xc3\xa9 similarment a altres ciutats dominades econ\xc3\xb2micament pel comer\xc3\xa7. El creixement a Auckland particularment es vei\xc3\xa9 a l'\xc3\xa0rea del port on la densitat poblacional incrementava cada cop m\xc3\xa9s. Auckland tenia una vasta poblaci\xc3\xb3 de soldats llicenciats, molts dels quals eren irlandesos; un 50% de la poblaci\xc3\xb3 originava d'Irlanda, el qual contrastava fortament amb altres ciutats com Wellington, Christchurch i New Plymouth on les poblacions majorit\xc3\xa0ries eren els anglesos. La majoria dels irlandesos, per\xc3\xb2, provenien de fam\xc3\xadlies protestants i no pas cat\xc3\xb2liques._NEWLINE_Tramvies i ferrocarrils ajudaren a Auckland a expandir r\xc3\xa0pidament en la primera meitat del segle XX, per\xc3\xb2 aviat la domin\xc3\xa0ncia del vehicle motoritzat emergiria; avui en dia aquest impacte \xc3\xa9s present encara, les autovies dominen el paisatge en diverses seccions de la ciutat. Permeteren a m\xc3\xa9s expandir massivament fins a crear noves \xc3\xa0rees urbanes com ara North Shore, especialment despr\xc3\xa9s de la construcci\xc3\xb3 del Pont del Port d'Auckland (Auckland Harbour Bridge), i Manukau al sud. Segons el cens del 1961, els maoris i oce\xc3\xa0nics formaven el 5% de la poblaci\xc3\xb3 de la ciutat; els asi\xc3\xa0tics menys de l'1%._NEWLINE_Un gran percentatge d'Auckland \xc3\xa9s dominada per un estil suburb\xc3\xa0 d'edificis, donant a la ciutat una densitat poblacional relativament petita. Per\xc3\xb2, degut a una hist\xc3\xb2ria de gran creixement poblacional i la localitzaci\xc3\xb3 en un istme, Auckland t\xc3\xa9 de les m\xc3\xa9s grans densitats de poblaci\xc3\xb3 d'Oceania.\n_START_SECTION_\nReligi\xc3\xb3\n_START_PARAGRAPH_\nSimilar a la resta del pa\xc3\xads, m\xc3\xa9s de la meitat dels residents d'Auckland s\xc3\xb3n cristians, per\xc3\xb2 menys del 10% regularment van a l'esgl\xc3\xa9sia i un 40% dels residents de la ciutat no s\xc3\xb3n religiosos segons el cens del 2001. Les denominacions principals s\xc3\xb3n els cat\xc3\xb2lics, els anglicans i els presbiterians. Les Esgl\xc3\xa9sies Pentacosta i Carism\xc3\xa0tica s\xc3\xb3n les que m\xc3\xa9s r\xc3\xa0pid creixen. Una petita comunitat de cristians coptes ortodoxos tamb\xc3\xa9 hi \xc3\xa9s present._NEWLINE_Immigraci\xc3\xb3 recent asi\xc3\xa0tica ha afegit a la diversitat religiosa de la ciutat; i un 10% de la poblaci\xc3\xb3 segueix religions com ara el budisme, l'hinduisme, l'islam i el sikhisme, encara que no hi ha figures sobre l'atend\xc3\xa8ncia religiosa d'aquestes. Hi ha, a m\xc3\xa9s, una petita comunitat de jueus.\n_START_SECTION_\nLocal\n_START_PARAGRAPH_\nL'Auckland Council \xc3\xa9s el consell municipal encarregat de dirigir els afers locals. Tamb\xc3\xa9 hi formen part les \xc3\xa0rees rurals del voltant i les illes del Golf de Hauraki._NEWLINE_Del 1989 al 2010 la zona era governada per una pletora de consells municipals i consells i locals. Des de l'inici del segle, el govern central de Nova Zelanda i parts de la societat d'Auckland sentien que aquell gran nombre de governs i les poques compet\xc3\xa8ncies del consell regional (Auckland Regional Council), era un fre al desenvolupament i el progr\xc3\xa9s de la ciutat. El 2007 es cre\xc3\xa0 la Royal Commission on Auckland Governance (Comissi\xc3\xb3 Reial sobre la Governaci\xc3\xb3 d'Auckland) i el 2009 va proposar la creaci\xc3\xb3 d'un govern local unificat per la fusi\xc3\xb3 de tots els consells. El govern nacional subseq\xc3\xbcentment anunci\xc3\xa0 que es crearia una \xc2\xabsuperciutat\xc2\xbb amb per a les eleccions locals de 2010, amb vint consellers i un \xc3\xbanic batlle per a tota la zona._NEWLINE_Len Brown, l'anterior batlle de Manukau van guanyar les eleccions locals del 9 d'octubre de 2010 amb el 49% del vot. Brown va ser l'alcalde de la nova entitat fins al 2016, quan no va tornar a presentar-se. Va ser succe\xc3\xaft a l'alcaldia per Phil Goff.\n_START_SECTION_\nAltres\n_START_PARAGRAPH_\nLes oficines administratives del govern de les illes Pitcairn se situen a Auckland."